钦定古今图书集成/历象汇编/岁功典/第055卷 > 暑赋 繁钦
## 钦定古今图书集成/历象汇编/岁功典/第055卷 > 暑赋 繁钦

暑景方徂，时惟六月。大火飘光，炎气酷烈。翕翕盛热，
蒸我层轩。阴风淟涊，动静增烦。虽托阴宫，罔所避旃。
粉扇靡效，宴戏鲜欢。庶望秋节，慰我愁叹。

===大暑赋　　　　　　　　　　　王粲===“惟林锺之季月，重阳积而上升。喜润土之溽暑，扇温
风而至兴。或赫炽以瘴炎，或郁律而燠蒸。兽狼望以
倚喘，鸟垂翼而弗翔。根生苑而焦炙，岂含雪而能当。
远昆吾之中景，天地翕其同光。征夫瘁于原野，处者
困于门堂。患衽席之焚灼，譬洪燎之在床。起屏营而
东西，欲避之而无方。仰庭槐而啸风，风既至而如汤。”
气呼吸以怯短，汗雨下而霑裳，就清泉以自沃，犹淟
涊而不凉，体烦如以于悒，心情闷而窘惶。于是帝后
顺时，幸九嵕之阴冈，托甘泉之清野，御华殿于林光，
潜广室之邃宇，激寒流于下堂，重屋百层，垂阴千庑，
九闼洞开，周帷高举，坚冰常奠，寒馔代叙。